 Wachezaji wawili waliokuwa tegemeo katika kikosi hicho Jean Mugiraneza amesajiliwa na Azam Fc hivi karibuni na mchezaji mwingine ni Emery Bayisenge ambaye amejiunga na timu ya Alaska iliyoko Vienna.Akizungumza na gazeti hili, Mashami alisema ingawa wapo wachezaji wengi wazuri, lakini pia walikuwa wakitegemewa, hivyo kumebaki pengo ambalo watawakumbuka siku zote.“Hawa ni wachezaji ambao tulikuwa tukiwategemea, lakini hatuna jinsi ni wachezaji wazuri na waliobaki pia ni wazuri, tunategemea tutawapata wengine wazuri kuliko hao,” alisema.Alisema anawatakia kila la heri wachezaji hao kuendelea kuonesha ubora katika timu walizojiunga na kufanya bidii ili waendelee kuaminiwa. APR ina vikosi viwili ambapo kingine kimebaki nchini Rwanda kikiendelea kujifua kwa ajili ya michuano ya majeshi.Kikosi kimoja kiko Dar es Salaam katika michuano ya Kombe la Kagame wakitegemea kufanya vizuri katika michezo hiyo.